Góðu foreldur í 3.flokki

Í dag er ein næmingur í 3.flokki í Eysturskúlanum testaður postitivur fyri Korona.

Landslæknin hevur sett seg í samband við leiðsluna í Eysturskúlanum, og boðini frá honum eru, at allir næmingarnir í 3.flokki skulu **testast skjótast møguligt.** Landslæknin veit av, at tað er ikki lætt at fáa tíðir at testa seg, og hann hevur heitt á heilsumydugleikarnar at seta fleiri testtíðir inn.

Tit kunnu fylgja við, um fleiri tíðir verða setta inn.

**Børnini verða biðin um at testa seg í morgin (24.okt, um tey ikki eru testað í dag) aftur mikudagin (27.okt) og fríggjadagin (29.okt).**

Mannagongdin fyri smittusporing eru broytt, so næmingar fara **IKKI í sóttarhald** nú, uttan so, at fleiri tilburðir verða staðfestir. So tekur man málið uppaftur. **Næmingarnir kunnu tískil koma í skúla sum vanligt**, tey testa seg, sum fyriskrivað, og tey royna at halda fjarstøðu og vanligt reinføri.

Mælt verður til, at børnini ikki blanda seg við aðrar næmingar í øðrum flokkum komandi dagarnar. Tí skulu næmingarnir í 3.flokki møta mánamorgunin kl. 08.10; tey møta ikki til morgunsang, men fara í flokshølið.

Hava børnini sjúkutekin, so heita vit á tykkum um at hava tey heima og testa tey.

Alt tað besta

Blíðar heilsanir

Eyðna Magnussen, skúlastjóri.